text: Tyskerne køber huse i Padborg-området
  27 juli 2015 kl. 07.21
  Det går fremad for hussalget i Padborg-området. Flere tyskere vælger at købe dansk bolig.
  Det er for dyrt at købe bolig i Slesvig-Holsten, derfor vælgere tyskere i højere grad at købe fast ejendom i Danmark. Det skriver BovBladet.
  En af de ejendomsmæglere der oplever den store interesse er Nybolig Padborg. ¼ af deres solgte boliger i år, er blevet købt af tyskere.
  Forklaringen skal findes de høje ejendomsafgifter i Tyskland, og så er det er nemmere at finde en bolig til den rigtige pris i Danmark.
  Interessen er blevet så stor, at ejendomsmægleren annoncerer i Flensborg-området samt hjælper tyskerne med papirarbejdet.
  - Vi tilbyder en færdig pakke, hvor vi hjælper med at søge opholdstilladelse, information om bilafgifter og sygekasse for eksempel. Det kan vi mærke bærer frugt, så vi allerede nu har solgt dobbelt så mange ejendomme til tyskere som hele sidste år, siger ejedomsmægler Ole Jepsen til BovBladet.
  